Wikiloc - 201. Senderisme en tren: canal de les Bardisses Romàntiques (K4) i canal 17F (K3) des de l'Aeri de Montserrat (FGC)
Senderisme en tren
Senderisme en tren on Wikiloc
201. Senderisme en tren: canal de les Bardisses Romàntiques (K4) i canal 17F (K3) des de l'Aeri de Montserrat (FGC) on Wikiloc

201. Senderisme en tren: canal de les Bardisses Romàntiques (K4) i canal 17F (K3) des de l'Aeri de Montserrat (FGC)
LA TRAVESSA Travessa circular que des de l'estació d'Aeri de Montserrat dels FGC ens portarà a conèixer la canal de les Bardisses Romàntiques i la canal 17F, dos camins equipats que ressegueixen dues torrenteres situades entre Olesa de Montserrat i Monistrol de Montserrat que  baixen des de la serra del Cul de Portadora cap al riu Llobregat. No són pròpiament vies ferrades,  sinó canals o camins equipats amb clavilles i cordes però sense el cable de vida típic que sí tenen les ferrades. Tot i que comparteixen la mateixa graduació de dificultat que les vies ferrades, aquestes canals solen ser més salvatges i menys equipades que una VF, així que atenció al nostre nivell, que una canal montserratina és un món a part i no ens fiquem a fer una activitat sense el material o l'experiència adequades. Les dues canals tant es poden fer de pujada com de baixada. El recorregut que us proposem, puja per les Bardisses Romàntiques per anar a baixar per la 17F. En aquest sentit la sortida és més difícil. Si el nostre nivell no és suficient podem fer-la a l'inrevés, pujant per la més còmoda i senzilla 17F i baixar rapelant per la de les Bardisses Romàntiques. DIFICULTAT Bardisses Romàntiques - ( K4) Canal 17F - (K3).  Cal portar casc, arnés i vaga d'ancoratge. També una corda de 30 m que ens servirà tant per assegurar algun pas com per rapelar durant la baixada.En algunes ressenyes trobareu que es graduen ambdues canals amb K4. Al nostre parer la Canal 17F és més assequible, tant si es fa de pujada com de baixada. Fins i tot es podria desgrimpar sense material,  tot i que recomanem portar 30 m de corda per rapelar en un parell de trams més aeris. ELS TRENS La ruta comença i acaba a l'estació d'Aeri de Montserrat de la R5 dels Ferrocarrils de la Generalitat de Catalunya. El tren des de Barcelona triga aproximadament 60 minuts, i n'hi ha un cada hora. Podeu consultar aquí els HORARIS DELS FERROCARRILS DE LA GENERALITAT